На основу члана 31. и 34. Закона о јавним предузећима („Службени гласник РС“број 15/2016 и 88/2019), члана 32. Закона о локалној самоуправи („Службени гласник РС“, бр. 129/2007, 83/2014-др.закон и 101/2016-др. Закон и 111/2021-др. закон), члана 8. члана 9. Одлуке о начину и поступку избора и именовања директора јавних предузећа чији је оснивач општина Владичин Хан („Службени гласник Града Врања“ број 13/2019), члана 40. и 152. Статута општине Владичин Хан („Службени гласник града Врања“, бр. 4/2019) Скупштина општине Владичин Хан на седници одржаној дана 26.12.2021. године, донела је

**РЕШЕЊЕ О ОБРАЗОВАЊУ КОМИСИЈЕ**

**ЗА СПРОВОЂЕЊЕ КОНКУРСА ЗА ИЗБОР ДИРЕКТОРА ЈАВНИХ ПРЕДУЗЕЋА ЧИЈИ ЈЕ ОСНИВАЧ ОПШТИНА ВЛАДИЧИН ХАН**

1. **ОБРАЗУЈЕ СЕ**  Комисија за спровођење конкурса за избор директора јавних предузећа чији је оснивач општина Владичин Хан (у даљем тексту Комисија) у следећем саставу:

- Ивана Дончић, дипломирани правник из с. Репинце, председник,

- Нела Ђелић, дипломирани економиста из с. Репинце , члан,

- Ивана Пешић, дипломирани правник из Владичиног Хана, члан,

- Марко Младеновић, мастер правник из с. Прекодолце, члан,

- Милош Јовановић, дипломирани архитекта из Владичиног Хана, члан

2. Задатак комисије је спровођење јавног конкурса за избор директора предузећа (у даљем тексту: изборни поступак) у складу са Законом о јавним предузећима и Одлуком о начину и поступку избора и именовања директора јавних предузећа чији је оснивач општина Владичин Хан.

3. Комисија се именује на период од три године.

4. Стручне и административне послове за потребе Комисије обавља Општинска управа.

5. Ово решење ступа на снагу осмог дана од дана објављивања у „Службеном гласнику Града Врања“.

Ступањем на снагу овог решења престаје да важи решење број 06-141/17/17-IV/04 (Службени гласник Града Врања број 20/17)

5. Решење доставити: председнику и именованим члановима Комисије и архиви.

**О б р а з л о ж е њ е**

Правни основ за доношење овог решења садржан је у одредбама члана 34. Закона о јавним предузећима, предвиђено је да Комисија јединице локалне самоуправе има пет чланова, од којих је један председник. У ставу 2. истог члана предвиђено је да Комисију образује орган који је статутом јединице локалне самоуправе одређен као надлежан за именовање директора.

Чланом 40. став 1. тачка 12. Статута Општине Владичин Хан („Службени гласник града Врања“, бр. 4/19), предвиђено је да Скупштина Општине Владичин Хан именује и разрешава управни одбор, надзорни одбор, именује и разрешава директоре јавних предузећа, установа, организација и служби чији је оснивач и даје сагласност на њихове статуте у складу са законом.

Имајући у виду напред наведено одлучено је као у диспозитиву овог решења.

**Поука о правном средству :** Против овог решења може се покренути управни спор пред Управним судом у Београду-Одељење у Нишу, у року од 30 дана од пријема истог.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-130/10/21-I**

**П Р Е Д С Е Д Н И Ц А,**

**Данијела Поповић**